
Rīgā
Dokumenta parakstīšanas datums
ir pēdējā pievienotā droša elektroniskā paraksta
un tā laika zīmoga datums

[bookmark: _Hlk510529435]Rīgas valstspilsētas pašvaldības Izglītības, kultūras un sporta departaments, turpmāk – Departaments vai Pasūtītājs, direktora p.i. Jāņa Langes personā, kurš rīkojas saskaņā ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 17.12.2009. nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, no vienas puses, un biedrības “Latvijas SOS Bērnu ciematu asociācija”, turpmāk – Izpildītājs, valdes priekšsēdētājas Ilzes Palejas personā, kura rīkojas saskaņā ar statūtiem, no otras puses, kopā sauktas – Puses, Departamenta atklātā konkursa  “Bērnu labbūtības un drošas vides veicināšanas izglītojošā programma  pirmsskolas izglītības iestādēs” Nr. RVPIKSD 2026/18 turpmāk – Iepirkums, rezultātā noslēdza šādu Līgumu.

1. Līguma priekšmets

1.1. Pasūtītājs uzdod Izpildītājam un Izpildītājs apņemas sniegt izglītības un mācību pakalpojumu vienotas bērnu tiesību aizsardzības izpratnes nodrošināšanai pašvaldībā, bērnu tiesību aizsardzības mērķiem, ieviešot un īstenojot Departamenta padotībā esošajās pirmsskolas izglītības iestādēs (turpmāk – Iestāde) “Bērnam drošs un draudzīgs bērnudārzs” programmas aktivitātes (CPV kods 80000000-4 Izglītības un mācību pakalpojumi), turpmāk – Pakalpojums, saskaņā ar iesniegto piedāvājumu Iepirkumā, Tehnisko specifikāciju (1.pielikums), Tehnisko piedāvājumu (2. pielikums) (Līguma pielikumi) un šā Līguma nosacījumiem.
1.2. Izpildītājs veic Pakalpojumu, izmantojot savus resursus, iekārtas un materiālus. 
1.3. Līgums tiek slēgts uz 12 (divpadsmit) mēnešiem no Līguma spēkā stāšanās brīža ar Pasūtītāja tiesībām pagarināt tā darbību uz nākamo 12 (divpadsmit) mēnešu termiņu, kas kopā Līguma darbības laikā nepārsniedz 24 (divdesmit četru) mēnešu periodu, vai līdz Līguma 2.1. apakšpunktā noteiktās līgumcenas bez PVN sasniegšanai. Līgums tiek izbeigts ar Līguma 2.1. apakšpunktā noteiktās līgumcenas sasniegšanu vai termiņa izbeigšanos, atkarībā no tā, kurš nosacījums iestājas ātrāk.
1.4. Ja ne vēlāk, kā 30 (trīsdesmit) dienas pirms 1.3. apakšpunktā noteiktā 12 (divpadsmit) mēnešu perioda beigām Pasūtītājs neinformē Izpildītāju par atteikšanos pagarināt Līgumu, Līguma termiņš tiek pagarināts uz nākamajiem 12 (divpadsmit) mēnešiem, neslēdzot atsevišķu (rakstisku) vienošanos.

2. Līguma summa un norēķinu kārtība 
2.1. Līguma kopējā summa par Pakalpojuma izpildi 24 (divdesmit četru) mēnešu periodam bez PVN ir līdz  270 720,00 EUR (divi simti septiņdesmit tūkstoši septiņi simti divdesmit euro un 00 centi). 
2.2. Informācija par katras Pakalpojuma pozīcijas izmaksām norādīta Līguma 2.pielikumā “Finanšu piedāvājums” atbilstoši Iepirkumā iesniegtajam piedāvājumam. 
2.3. [bookmark: _Hlk227755680]Katrā ceturksnī faktiski sniegtie Pakalpojumi tiek norādīti Pakalpojuma pieņemšanas – nodošanas aktā. Saskaņā ar Līguma pielikumu tiek aprēķināta summa par Pakalpojuma izpildi attiecīgajā periodā (ceturksnī). Pasūtītājs samaksā par attiecīgajā periodā (ceturksnī) faktiski sniegtajiem Pakalpojumiem pēc Pakalpojuma pieņemšanas – nodošanas akta abpusējas parakstīšanas un rēķina iesniegšanas Līguma 3. punktā noteiktajā kārtībā.
2.4. Puses veic Līguma grozījumus, ja Rīgas valstspilsētas pašvaldības budžetā tiek piešķirts finansējums Līguma izdevumu apmaksai, kas ir mazāks par Līguma 2.1. punktā noteikto, vai netiek piešķirts finansējums Līguma izdevumu apmaksai.
2.5. [bookmark: _Hlk61969205] Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.

3. Rēķina formāts un iesniegšanas kārtība
3.1. Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins), atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
3.2.  Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti. Elektroniskajā rēķinā kā rindas tipu norāda “Pakalpojums” un kā nosaukumu “Bērnu labbūtības un drošas vides veicināšanas izglītojošā programma  pirmsskolas izglītības iestādēs”.
3.3.  Elektroniskajam rēķinam pievienoti dokumenti ir uzskatāmi par elektroniskā rēķina neatņemamu sastāvdaļu. Elektroniskajam rēķinam par faktisko izdevumu apmaksu pievieno aktu par faktiski sniegtajiem Pakalpojumiem PDF formātā.
3.4.  Departaments veic elektroniskā rēķina apmaksu 10 (desmit) darba dienu laikā. Puses vienojas, ka elektroniskā rēķina apmaksas termiņu skaita no dienas, kad Izpildītājs ir iesniedzis Departamentam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Departaments to ir pieņēmis apmaksai.
3.5.  Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
3.6.  Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

4. Pakalpojuma izpildes nodošanas un pieņemšanas kārtība
4.1. Pakalpojuma daļas tiek nodotas Pasūtītājam ar Pakalpojuma pieņemšanas – nodošanas aktu, kura projektu sastāda Izpildītājs. 
4.2.  Pasūtītājs 3 (trīs) darba dienu laikā pēc Izpildītāja paziņojuma par Pakalpojuma daļas pabeigšanu veic attiecīgā Pakalpojuma posma pārbaudi un paraksta Pakalpojuma pieņemšanas – nodošanas aktu. 
4.3.  Ja Pakalpojuma izpildē tiek konstatēti trūkumi vai defekti, vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu vai parakstīt to ar attiecīgām atrunām. 
4.4.  Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.

5. Pušu atbildība
5.1. Pakalpojums Izpildītājam jāveic Līgumā noteiktajā termiņā.
5.2. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
5.3. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,2 % apmērā no Līguma kopējās summas, bet ne vairāk kā 10 % no Līguma kopējās summas.
5.4. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,2 % apmērā no Līguma kopējās summas, bet ne vairāk kā 10 % no Līguma kopējās summas.
5.5. Visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.
5.6. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
5.7. Izpildītājam ir pienākums nekavējoties informēt Pasūtītāju, ja Izpildītājam, tā amatpersonām vai citam pašvaldības finansējuma saņēmējam šā Līguma izpildes nodrošināšanai ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts noteiktās sankcijas, kuras ietekmē Līguma izpildi un maksājumu.
5.8. Pasūtītājs ir tiesīgs nekavējoties vienpusēji izbeigt šo Līgumu par to rakstiski brīdinot Izpildītāju, ja tiek konstatēts, ka Izpildītājam, tā amatpersonām vai citam pašvaldības finansējuma saņēmējam šā Līguma izpildes nodrošināšanai ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts noteiktās sankcijas, kuras ietekmē Līguma izpildi un maksājumu. 
5.9. Ja Pasūtītājs vienpusēji izbeidz Līgumu saskaņā ar Līguma 5.8. apakšpunktu, Puses sagatavo Pakalpojuma pieņemšanas – nodošanas aktu par Pakalpojuma vai attiecīgā Pakalpojuma posma izpildi uz Līguma izbeigšanas dienu un savstarpējo norēķinu apmēru. Puses veic savstarpējus finanšu norēķinus ne vēlāk kā 10 (desmit) darba dienu laikā pēc rēķina saņemšanas.
5.10. Pasūtītājs ir tiesīgs vienpusēji atkāpties no Līguma izpildes, ja Līguma izpildē ir konstatēts, ka tiek izmantotas Krievijas Federācijas un Baltkrievijas Republikas izcelsmes preces un/vai pakalpojumi.
5.11. Izpildītājs apliecina un garantē, ka atbilstoši Nacionālās drošības likuma 22.2 panta 3.2 daļā noteiktajam pakalpojuma izpildē netiek un netiks piesaistītas personas, kuras ir Krievijas Federācijas vai Baltkrievijas Republikas pilsoņi. Izpildītājam ir pienākums nekavējoties rakstveidā informēt Pasūtītāju par jebkādiem apstākļiem, kas var radīt šī nosacījuma pārkāpuma risku, kā arī pēc Pasūtītāja pieprasījuma nodrošināt pierādījumus par piesaistīto personu atbilstību šim nosacījumam. Šī nosacījuma pārkāpums uzskatāms par būtisku līguma saistību pārkāpumu.
5.12. Līguma izpilde nevar tikt turpināta, jo uz Izpildītāju attiecas kāds no Eiropas Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punkta pirmajā daļā noteiktajiem kritērijiem.


6. Nepārvarama vara
6.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama Līguma saistību izpilde.
6.2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu. 
6.3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
6.4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi. 
6.5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.

7. Strīdu izskatīšanas kārtība 
7.1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

8. Līguma grozīšanas kārtība un kārtība, kādā pieļaujama atkāpšanās no līguma
8.1. Pasūtītājs ir tiesīgs mainīt līguma apjomu, iestāžu skaitu, pakalpojuma daudzumu, pakalpojuma termiņus atbilstoši Pasūtītāja vajadzībai, nepārsniedzot 2.1. punktā noteikto kopējo līguma summu.
8.2. Saskaņā ar Publisko iepirkumu likuma 61. pantā noteikto Iepirkuma līguma grozījumi ir pieļaujami, ja tie nemaina Iepirkuma līguma vispārējo raksturu, veidu un Iepirkuma dokumentos noteikto mērķi. Līguma grozījumi var attiekties uz pakalpojuma apjoma izmaiņām, kas saistīta ar papildu pakalpojumu nepieciešamību Iestāžu skaita izmaiņu gadījumā, kuri sākotnēji nav bijuši iekļauti tehniskajā piedāvājumā, savstarpēji vienojoties, var tikt palielināta vai samazināta 10% robežās.
8.3. Grozījumu gadījumā, kas attiecas uz Līguma izmaiņām, piemēram, aizvietojot vienu speciālistu ar citu līdzvērtīgu, ja šo izmaiņu rezultātā netiek mainīta Līguma 2.1. punktā norādītā kopējā summa, vienošanās par grozījumiem netiek slēgta, jo vienošanās par grozījumiem funkciju pilda Izpildītāja parakstītā un Pasūtītajam adresētā vēstule par nepieciešamajām izmaiņām un Pasūtītāja saskaņojums (vēstule), kas kļūst par Līguma neatņemamu sastāvdaļu. 
8.4. Citi Līguma grozījumi var tikt veikti PIL 61. pantā noteiktajā kārtībā.
8.5. Visi Līguma grozījumi un papildinājumi noformējami rakstiski (izņemot 8.3. punktā noteikto). Tie pievienojami Līgumam kā pielikumi un kļūst par Līguma neatņemamām sastāvdaļām. 
8.6. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir Pusēm saistošs arī bez vienošanās pie Līguma parakstīšanas.
8.7. Līgumu var izbeigt pirms termiņa, Pusēm par to rakstiski vienojoties.
8.8. Ja kāda Puse nepilda vai nepienācīgi pilda līguma noteikumus, t.sk., gadījumā, ja vainīgā Puse viena mēneša laikā no pretenzijas nosūtīšanas dienas nav novērsusi pretenzijā norādītos trūkumus, otrai Pusei ir tiesības vienpusēji izbeigt Līguma darbību, nosūtot paziņojumu par Līguma izbeigšanu. 
8.9. Izpildītājs un Pasūtītājs ir tiesīgs vienpusēji izbeigt Līgumu pirms termiņa, par to rakstiski paziņojot otrai Pusei šādos gadījumos:
8.9.1. ja tiesā pret Izpildītāju ir iesniegts maksātnespējas procesa pieteikums;
8.9.2. ja ir apturēta vai izbeigta Izpildītāja komercdarbība vai kāds no tās pamatvirzieniem, kā rezultātā var kļūt neiespējama Līguma izpilde.
8.10. Pasūtītājam ir tiesības vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, par to rakstveidā brīdinot Izpildītāju vismaz 1 (vienu) mēnesi iepriekš, ja Līguma izpilde kļūst neiespējama no Pasūtītāja neatkarīgu ārēju apstākļu, t.sk., finansējuma trūkuma vai valsts vai pašvaldības lēmumu rezultātā.
8.11. Līguma izbeigšana pirms termiņa neatbrīvo Puses no pienākuma izpildīt maksājumu saistības. 

9.  Informācijas neizpaušana
9.1. Puses  apņemas neizpaust trešajām pusēm konfidenciālo informāciju. Konfidenciāla ir visa un jebkāda informācija, ko kāda no Pusēm sniedz otrai Pusei Līguma izpildes laikā vai arī tā atklājas, pildot Līgumu, kā arī jebkura šīs informācijas daļa, tai skaitā, foto un video materiāli, informācija par Puses saimniecisko darbību, finanšu stāvokli, tehnoloģijām, darbiniekiem, ko Puses uzzinājuši vai saņēmuši Līguma izpildes laikā rakstiski, mutiski, datu formā uzglabāti, audio – vizuālā un jebkurā citā veidā uzglabāta informācija.
9.2. Pusēm nav tiesību izpaust konfidenciālo informāciju trešajām personām bez otras Puses rakstiskas piekrišanas saņemšanas. Katrai no Pusēm ar vislielāko rūpību un uzmanību jārūpējas par informācijas drošību un aizsardzību.
9.3. Pušu pienākums ir nodrošināt, ka to darbinieki, konsultanti un citas personas, kuras izmantos Pušu informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm šajā Līgumā. 
9.4. Puses apņemas sniegt informāciju saviem darbiniekiem un/vai pārstāvjiem tikai nepieciešamības gadījumā un tādā apjomā, kas nepieciešams Līguma izpildei. 
9.5. Konfidencialitātes noteikumi Pusēm ir saistoši arī pēc Līguma termiņa beigām un līgumattiecību izbeigšanas. 

10. Noslēguma noteikumi
10.1. Līgums stājas spēkā no tā abpusējas parakstīšanas brīža un Pārziņa apstrādātāja līguma abpusējas parakstīšanas brīža par personas datu apstrādi (datums, kad abpusēji parakstīti abi iepriekšminētie līgumi) un darbojas līdz Pušu saistību izpildei.
10.2. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
10.3. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
10.4. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
10.5. Pušu kontaktpersona savstarpēji sadarbības koordinēšanai Līguma ietvaros: 
10.5.1. [bookmark: OLE_LINK1]Pasūtītāja kontaktpersona: _________, tālr. __________, _____________;
10.5.2. Izpildītāja kontaktpersona: ___________, tālr. _________, e-pasts _______.
10.6. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
10.6.1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
10.6.2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
10.6.3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu. 
10.7. Līgums sastādīts latviešu valodā. Pusēm ir pieejams abpusēji parakstīts Līgums elektroniskā formātā.
10.8. Līgumam pievienoti 3 (trīs) pielikumi, kas ir neatņemama Līguma sastāvdaļa:
10.8.1. 1. pielikums - Tehniskā specifikācija;
10.8.2. 2. pielikums – Tehniskais piedāvājums;
10.8.3. 3. pielikums – Finanšu piedāvājums.



11. Pušu rekvizīti un paraksti
	Pasūtītājs 
Rīgas valstspilsētas pašvaldības
Izglītības, kultūras un
sporta departaments 
Juridiskā adrese: Krišjāņa Valdemāra 
iela 5, Rīga, LV-1010
Tālrunis: 67026816, e-pasts: iksd@riga.lv
Norēķinu rekvizīti:
Rīgas valstspilsētas pašvaldība
Juridiskā adrese: Rātslaukums 1, Rīga, LV-1050
NMR kods: 90011524360 
PVN. reģ. Nr.: LV90011524360
Banka: Luminor Bank AB Latvijas filiāle
Kods:  RIKOLV2X
Konts: LV32RIKO0021001916020
RD iestādes kods: 210

Dokumentu ar drošu elektronisko parakstu parakstīja J. Lange
	Izpildītājs
Biedrība “Latvijas SOS Bērnu ciematu asociācija”
Reģistrācijas numurs:	40008029381
Juridiskā adrese: Stabu iela 33 a, Rīga, LV-1011
Tālrunis: 
e-pasts: 
Norēķinu rekvizīti:
Bankas nosaukums: 
Bankas kods: 
Konts:	

